Správa zo zahraničnej pracovnej cesty
1.	Účastníci ZPC
Meno a priezvisko: 			Ing. Tomáš Pagáč, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			vedúci oddelenia testovania a prevencie 
Znalosť jazykov: 			anglicky, francúzsky

Meno a priezvisko: 			PaedDr. Žaneta Csáderová, PhD.   		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky
2.	Zahraničná pracovná cesta
Štát:					Poľsko
Mesto:					Varšava
Dátum:				29. – 30. 7. 2021
Prijímajúca organizácia:	Antidopingová agentúra Poľsko (POLADA).
Účel cesty:	Účasť na mítingu Stredoeurópska antidopingová organizácia (CEADO),  POLADA, Svetová antidopingová agentúra (WADA), Rada Európy (CoE).
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	29.07.2021 – 15.00 – 18.30 hod. 
					30.07.2021 – 10.00 – 13.00 hod.
Navštívená organizácia:	Olympijské centrum Poľska, POLADA.

4.	Stručný priebeh rokovaní

Dňa 28.mája 2019 sa konalo stretnutie zástupcov stredoeurópskych národných antidopingových agentúr (NADO). Vytvorila sa Stredoeurópska antidopingová organizácia CEADO, ktorá v súčasnosti pozostáva zo zástupcov rakúskej, chorvátskej, maďarskej, poľskej, srbskej, slovenskej, slovinskej a českej NADO. CEADO uzatvorilo Memorandum o spolupráci s WADA do konca roka 2021 ohľadom projektu rozvoja antidopingovej politiky v krajinách, ktoré sú v zoskupení EERADO. Týka sa to európskych  krajín Albánsko, Arménsko, Bosna a Hercegovina, Gruzínsko, Kosovo, Severné Macedónsko, Moldavsko a Čierna Hora. Projekt bol naplánovaní do 3 fáz realizácie. Prvá fáza bola od apríla do mája 2021, druhá fáza bola online, kde boli prezentované odborné sekcie z antidopingu pre všetky krajiny EERADO. Antidopingová agentúra (SADA) prezentovala odbornú časť ohľadom vzdelávania. Tento projekt bol predstavený aj Monitorovacej skupine Rady Európy a zároveň bola iniciovaná spolupráca aj s Radou Európy. Na prvej časti mítingu bol online pripojený aj predseda T-DO Michael Petrou (Cyprus). Podporil myšlinku budúcej spolupráce na projektoch Rady Európy, ktorá by sa zamerala hlavne na praktické skúsenosti dobrého antidopingového riadenia a súladu s Dohovorom proti dopingu Rady Európy. 
	Ďalej prebehla diskusia ohľadom tretej fázy projektu s WADA, kde budú jednotlivé krajiny EERADO zadelené členom CEADO. Každú jednu krajinu bude mentorovať jedno NADO na mieste v danej krajine. Náklady bude preplácať WADA. 
	Dňa 30.7.2021 bolo stretnutie s prezidentom WADA Witoldom Baňkom a riaditeľom kancelárie prezidenta WADA Rafalom Piechotom. Prezident CEADO p. Michael Cepic (CEO NADA Austria) zhodnotil aktuálnu spoluprácu medzi CEADO a WADA. Uvedeného stretnutia sa virtuálne zúčastnil aj predseda T-DO Michael Petrou. Boli vymenované európske krajiny, ktoré majú aktuálne problémy so súladom s Kódexom 2021. 
	V rámci bilaterálnych vzťahov navštívil vedúci oddelenia testovania a prevencie odborné antidopingové oddelenia Poľskej antidopingovej agentúry. Počas pracovného stretnutia boli predstavené jednotlivé oddelenia POLADA so zameraním na testovanie a distribučný plán testovania, vyhodnotenie predolympijského testovania a prehľad vzdelávacích antidopingových aktivít. Získané skúsenosti a informácie budú efektívne použité pri činnostiach SADA. 
  	 
5.	Odporúčané závery

•	Pokračovať v spolupráci medzi stredoeurópskymi NADO a WADA. Spolupráca sa týka hlavne praktických operačných antidopingových politík. Pomoc pri implementácií jednotlivých Medzinárodných noriem WADA a technických dokumentov WADA.
•	Pokračovanie v intenzívnej komunikácií a spolupráci s verejnými inštitúciami ohľadom nastavenia súladu legislatívy a Svetového antidopingového kódexu 2021 ako športovo-technickej regulácie.

6.	Prehľad prinesenej dokumentácie a miesto jej uloženia
-	Antidopingová agentúra SR

7.	Osobitne vyhodnotený očakávaný prínos ZPC

	Stretnutie zamerané predovšetkým na diskusiu o antidopingových aktivitách v Európe, ale aj na rozvoj antidopingového systému balkánskych krajín.
	Prehĺbenie medzinárodnej spolupráce v boji proti dopingu a ochrane čistého športu. 
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 					PaedDr. Žaneta Csáderová, PhD.
							riaditeľ 

Správu schválil: 					Mgr. Branislav Gröhling 
                                                                                                        minister